Sinulle on asennettu PICC-katetri \_\_\_\_.\_\_\_\_.\_\_\_\_\_\_\_

PICC-katetri on keskuslaskimokatetri, joka asennetaan toimenpidehuoneessa pintapuudutuksessa.

Yleistä tietoa

* PICC-katetrin kautta voi antaa verituotteita
* PICC-katetrin kautta voi ottaa verinäytteitä
* Suihkussa käynti ei vaadi lisäsuojausta, jos katetrin päällä oleva kalvo on tiivis
* Saunominen tai uiminen ei ole sallittua katetrin kanssa
* Katetrin juuren seutu ja ympäristö tulee arvioida päivittäin

Pistokohdan tarkkailu ja hoito

* Tarkista ja tunnustele pistokohta aamuin illoin desinfioiduin käsin kalvon päältä. Kiinnitä huomiota seuraaviin infektion merkkeihin: kuumotus, punoitus, turvotus, kipu tai eritys. Ota yhteys omalle terveysasemalle, jos katetrin pistokohdassa ilmenee infektion merkkejä.
* Käytä pistokohdan suojana läpinäkyvää, puoliläpäisevää kalvoa. Tällöin katetrin juuren ja ympäröivän ihon seuraaminen on helpompaa.
* Sidos tulee vaihtaa aina, jos se on irronnut, likaantunut tai katetrin tyvi on eritteinen. Kuitenkin viimeistään viikon (7 vrk) välein.

Huuhtelu

* Katetri tulee huuhdella vähintään kerran viikossa auki pysymisen varmistamiseksi.